*A határozati javaslat elfogadásához*

***egyszerű***  *többség szükséges,*

*az előterjesztés* ***nyilvános ülésen tárgyalható****!*

*12. számú előterjesztés*

Bátaszék Város Önkormányzata Képviselő-testületének 2017. január 25-én,

16,00 órakor megtartandó ülésére

*Bátaszék külterület 0130/5 hrsz ingatlanhoz földgázellátási elosztói ajánlat elfogadása*

|  |
| --- |
| **Előterjesztő:** Dr. Bozsolik Róbert polgármester  **Készítette:** Bozsolik Zoltán városüzemeltetési mb. irodavezető    **Törvényességi ellenőrzést végezte:** Kondriczné dr. Varga Erzsébet  jegyző  **Tárgyalja:**  Pénzügyi és Gazdasági Bizottság: 2017. 01. 24. |

***Tisztelt Képviselő-testület!***

Bátaszék Város Önkormányzatának Képviselő-testülete a 200/2016.(IX.13.) önkormányzati határozatával Bátaszék város közigazgatási területén büntetés-végrehajtási intézet megvalósításának elképzelését támogatta. A képviselő-testület a 208/2016.(IX.21.) önkormányzati határozatával többek között döntött arról, hogy az önkormányzat a tulajdonában álló 0130/3 hrsz-ú területet kijelöli a büntetés-végrehajtási intézet megvalósítására, és az intézmény megvalósulását szolgáló terület megosztása után a 0130/5 hrsz-ú, 6 ha nagyságú területet a Magyar Állam tulajdonába adja azzal, hogy a közmű csatlakozások, csatlakozó közutak kiépítéséről a kivitelezés megkezdésének időpontjáig gondoskodik. A közmű tulajdonosoktól ajánlatot kértünk a büntetés-végrehajtási intézet kapacitás igényei alapján a bekötő vezetékek kiépítésére.

A gázszolgáltató megküldte ajánlatát (1. melléklet). Ajánlata szerint a várható költség bruttó 6.285.480,- Ft összeget tesz ki. Az ajánlat elfogadásával az Elosztói Csatlakozási Szerződés tervezetet aláírásra megküldi az önkormányzat részére a gázszolgáltató.

Az ajánlat elfogadását és az Elosztói Csatlakozási Szerződés aláírását csak abban az esetben javasoljuk, ha Magyarország Országgyűlése, vagy Magyarország Kormánya meghozza azon döntését, mely szerint büntetés-végrehajtási intézmény épül Bátaszék város közigazgatási területén.

***H a t á r o z a t i j a v a s l a t :***

**Bátaszék külterület 0130/5 hrsz ingatlanhoz földgázellátási elosztói ajánlat** **elfogadására**

Bátaszék Város Önkormányzatának Képviselő-testülete

1. a hálózati munkát (csatlakozó vezeték kiépítése) az E.ON Dél-dunántúli Gázhálózati Zrt.-vel kívánja elvégeztetni,
2. a határozat 1.sz. melléklete szerinti ajánlatban foglalt feltételeket elfogadja,
3. a vállalkozási díjat bruttó 6.285.480,- Ft-ban állapítja meg, melyet a 2017. évi költségvetés terhére biztosítja;
4. megbízza a város polgármesterét az Elosztói Csatlakozási Szerződés aláírására, amennyiben Magyarország Országgyűlése, vagy Magyarország Kormánya meghozza azon döntését, mely szerint büntetés-végrehajtási intézmény épül Bátaszék város közigazgatási területén.

*Határidő*: 2017. április 10.

*Felelős:* Dr. Bozsolik Róbert polgármester

*Határozatról értesül:* E.ON Dél-dunántúli Gázhálózati Zrt.

Bátaszéki KÖH városüzemeltetési iroda

Bátaszéki KÖH pénzügyi iroda

irattár